
Kirkenyt 


Præsident  Hinckley  jorden  rundt 


ræsident  Gordon  B.  Hinckley 
besøgte  på  sin  jordomrejse  i 
juli  og  august  medlemmer  i  syv 
byer  og  indviede  et  tempel  i  Aba  i 
Nigeria.  Derved  tilføjede  han  atter 
flere  tusinde  kilometer  til  sine  rejser 
som  Kirkens  præsident. 

Præsident  Hinckleys  møder  med 
medlemmerne  strakte  sig  fra  små- 
grupper på  landingsbaner  i  lufthavne 
til  tusindvis  af  sidste  dages  hellige, 
som  deltog  i  kulturelle  festligheder. 

Vladivostok,  Rusland 

Under  en  kort  mellemlanding  i 
Rusland  for  at  tanke  op  mødtes  præ- 
sident Hinckley  af  200  medlemmer  i 
en  lufthavn  i  Vladivostok.  Præsident 
Hinckley  er  den  første  præsident  for 
Kirken,  som  har  besøgt  byen. 


Præsident  Hinckley  til  møde  i  Korea. 


»Efterlev  evangeliet,  og  grundfæst 
værket  på  dette  vidunderlige  sted,« 
sagde  præsident  Hinckley  til  gruppen. 

Præsident  Hinckley  sagde  til  med- 
lemmerne, at  de  mindede  ham  om 
en  lille  forsamling  hellige,  som  han 
mødte  i  Korea  for  50  år  siden.  Han 
sagde,  at  denne  gruppe  hellige  nu 
tæller  mange  tusinde  og  sagde  til  de 
russiske  hellige,  at  han  tror  på,  at  der 
i  fremtiden  vil  komme  til  at  bo  tu- 
sindvis af  hellige  i  deres  by  Præsi- 
dent Hinckley  sagde,  at  hvis  de  vil 
være  oprigtige  og  trofaste,  vil  Herren 
velsigne  dem. 

Seoul,  Sydkorea 

I  Seoul  i  Sydkorea  talte  præsident 
Hinckley  til  medlemmer  ved  en  regi- 
onalkonference. Dette  møde  blev 
sendt  til  hele  landet  og  flere  steder 
i  USA  og  Australien. 

Præsident  Hinckley  mindedes  tidli- 
gere ophold  i  Korea.  Han  beklagede, 
at  han  på  grund  af  en  uforudset  æn- 
dring i  rejseplanerne  ikke  kunne  del- 
tage i  de  kulturelle  festligheder  med 
1.500  voksne  og  unge  optrædende 
aftenen  inden  konferencen. 

Han  sagde:  »Gud  har  udøst  sine 
velsignelser  over  dette  folk,  og  dette 
lands  sikkerhed,  fred  og  velfærd  af- 
hænger af  retfærdigheden  i  landet. 
Jeg  tror  af  hele  mit  hjerte,  at  hvis  de 
hellige  vil  efterleve  evangeliet,  vil  de 
blive  forskånet  for  krig  og  andre  gen- 
vordigheder.« 


Taipel  i  Taiwan  og  Hong  Kong 
i  Kina 

Under  sit  besøg  i  Taipei  i  Taiwan 
og  i  Hong  Kong  i  Kina  mødtes  præsi- 
dent Hinckley  med  medlemmer  og 
indviede  Kirkens  kontorbygninger 
i  begge  byer.  Begge  bygninger  inde- 
holder kirkesal,  klasseværelser  og 
kontorer. 

Under  mødet  med  medlemmerne 
i  Hong  Kong  beskrev  han,  hvordan 
han  fik  inspiration  til,  at  templet  i 
Hong  Kong  skulle  indbygges  i  en 
etagebygning.  Det  var,  sagde  han,  et 
mønster,  der  blev  brugt  til  templet 
på  Manhattan  i  New  York.  Præsident 
Hinckley  udtrykte  ligeledes  sin  tak- 
nemmelighed for  medlemmerne. 
Han  sagde:  »Jeg  ønsker  blot  at  for- 
tælle jer,  hvor  højt  jeg  elsker  jer.  I  er 
vidunderlige  mennesker.« 

Aba,  Nigeria 

Da  præsident  Hinckley  ankom  til 
Nigeria  den  6.  august,  dagen  inden 
han  skulle  indvie  templet  i  Aba, 
bød  sidste  dages  hellige  i  Nigeria 
ham  velkommen  ved  at  stå  langs  ga- 
den, der  fører  op  til  tempelområdet. 
De  opførte  også  »Glædens  dag«,  en 
kulturel  begivenhed  for  at  fejre  pro- 
fetens ankomst  og  templets  færdig- 
gørelse. 

Opførelsen  omfattede  knap  1.500 
unge  og  børn,  som  havde  øvet  sig 
i  næsten  et  år  på  at  spille  og  danse. 
Unge  fra  fem  stave  i  Nigeria  deltog  i 
begivenheden.  Publikum,  som  talte 
lokale  kirkeledere,  forældre  og  pro- 
feten, sad  under  arrangementet  på 

stole  eller  stod  på  bakkeskråningen 
lige  neden  for  templet. 

Dagen  efter  det  kulturelle  arrange- 
ment indviede  præsident  Hinckley 
templet  i  Aba.  Templet  er  det  tredje 
tempel  i  funktion  i  Afrika  og  Kirkens 
121.  tempel  i  funktion  på  verdens- 
plan (se  artiklen  nedenfor) . 


1,6  mio.  kilometer 

På  sin  rejse  mødtes  præsident 
Hinckley  også  med  små  grupper 
medlemmer  på  sine  korte  ophold  i 
Delhi  i  Indien  og  Nairobi  i  Kenya. 
Han  sagde,  at  han  under  disse  besøg 
bad  medlemmerne  om  at  »bevare 
troen,  efterleve  evangeliet,  gøre  det 


de  bør,  tage  sig  af  deres  familie,  forsør- 
ge dem  og  give  dem  åndelig  styrke.« 

Præsident  Hinckley  har  for  at  tale 
til  utallige  medlemmer  rejst  over  1,6 
million  kilometer,  siden  han  i  marts 
1995  blev  Kirkens  præsident. 

Church  News  har  bidraget  til  denne 
rapport. 


Det  nye  tempel  i  Apia  i  Samoa  blev  indviet  den  4.  september  2005. 

Medlemmer  fejrer  tempelindvielse  og 
første  spadestik 


Templet  i  Apia,  Samoa 

Efter  en  brand  ødelagde  det 
første  tempel  i  Apia  i  Samoa, 
ventede  medlemmerne  i  to  år  på,  at 
et  nyt  skulle  blive  bygget.  Deres  ven- 
ten endte  den  4.  september  2005,  da 
et  nyt  tempel  blev  indviet  på  samme 


grund,  hvor  det  første  tempel  stod. 

Det  nye  tempel  i  Apia  omfatter 
1.486  kvadratmeter  og  er  en  smule 
større  end  det  hidtidige  tempel,  der 
blev  opført  i  1983. 

Efter  i  to  årtier  at  have  haft  et  tem- 
pel tæt  på  hjemmet  har  medlemmer 


i  og  omkring  Samoa  sagt,  at  de  har 
lært  at  være  taknemmelige  efter  at 
have  måttet  rejse  længere  væk  i  de 
sidste  to  år.  Mens  templet  i  Samoa 
blev  bygget,  måtte  medlemmerne 
rejse  760  kilometer  til  templet  i 
Nuku'alofa  i  Tonga. 

»Jeg  tror,  at  medlemmerne  har 
lært  at  sætte  større  pris  på  det  nye 
tempel,«  sagde  Uele  Va'aulu,  som  er 
repræsentant  for  Kirkens  informati- 
onsafdeling i  Samoa.  »Nu  higer  de 
mere  efter  at  lave  slægtsforskning 
og  er  fyldt  med  Elias'  ånd.« 

Templet  i  Newport  Beach  i 
Californien 

Templet  i  Newport  Beach  i  Cali- 
fornien blev  indviet  den  28.  august 
2005  og  blev  Kirkens  122.  tempel, 
som  er  i  funktion.  Inden  indvielsen 
kom  over  150.000  til  åbent  hus. 
Stavspræsidenten  i  Newport  Beach, 
Weatherford  Clayton,  sagde,  at  man- 
ge af  gæsterne  bemærkede  templets 
skønhed.  »Jeg  tror,  at  de  forstår, 
hvorfor  det  er  en  yderst  hellig 
bygning  for  os,«  sagde  præsident 
Clayton. 

Med  over  770.000  medlemmer  i 

Californien  er  det  Kirkens  største 
gruppe  af  sidste  dages  hellige  i 
nogen  stat  i  USA,  næst  efter  Utah. 
Templet  i  Newport  Beach  i  Californien 
er  det  syvende  tempel  i  funktion  i 
Californien,  og  det  dækker  50.000 
medlemmer 

Templet  i  Aba,  Nigeria 

Præsident  Gordon  B.  Hinckley 
indviede  den  7.  august  2005  templet 
i  Aba  i  Nigeria.  Templet  ligger  ved 
Ogborfloden.  I  forbindelsen  med 
templets  opførelse  byggede  Kirken 
en  bro  over  floden  og  anlagde  en  vej 
til  templet. 

Under  indvielsen  sagde  præsident 
Hinckley,  at  templet  ville  blive  en  vel- 
signelse for  folket,  på  samme  måde 
som  templet  i  Accra  i  Ghana  har 
været  det  for  de  afrikanske  hellige 
siden  indvielsen  i  2004. 


Templet  i  Rexburg,  Idaho 

Efter  19  måneders  venten  be- 
kendtgjorde præsident  Hinckley,  at 
der  skulle  opføres  et  tempel  i  Rex- 
burg i  Idaho.  Flere  end  8.000  over- 
værede første  spadestik  på  tempel- 
grunden den  30.  juli. 

»Medlemmer  og  endda  flere,  som 
ikke  er  medlemmer,  er  begejstrede 
over,  at  denne  dag  er  kommet,  og 
de  glæder  sig  til  at  se  templet  vokse 
frem,«  sagde  Farrell  Young,  et 
medlem  af  Kirken  i  Rexburg. 

Templet  i  Rexburg  vil  sammen 
med  templerne  i  Boise  og  Idaho 
Falls  blive  det  tredje  tempel  i  funkti- 
on i  Idaho.  Der  blev  i  oktober  2004 
bekendtgjort  et  fjerde  tempel  i  Ida- 
ho, i  Twin  Falls.  Templet  i  Rexburg  vil 
omfatte  17  stave  i  området.  Det  vil 
endvidere  betjene  de  knap  12.000 
studerende  ved  BYU  i  Idaho.  ■ 


Uddelingskort 
indbyder  verden  til 
at  liøre  evangeliet 

Walter  Cooley,  Kirkens  tidsskrifter 

Uden  den  store  opmærksomhed 
er  antallet  af  uddelingskort  og 
antallet  af  henvisninger,  som  de  har 
medført,  steget  støt,  efter  de  blev 
taget  i  brug  for  mindre  end  10  år  si- 
den. Kirken  har  i  august  trykt  over 
150  millioner  uddelingskort,  en  mile- 
pæl der  fortæller  om  den  succes, 
som  medlemmer  og  missionærer  har 
haft  med  at  uddele  kortene  for  at 
fortælle  andre  om  Kirken. 

Uddelingskortene  kan  fås  i  alle 
Kirkens  områder  og  på  28  sprog. 
Brugen  af  kortene  blandt  medlem- 
merne samt  antallet  af  henvisninger 
som  følge  deraf  stiger  støt. 

Ældste  Dallin  H.  Oaks  fra  De  Tolv 
Apostles  Kvorum  har  beskrevet  for- 
målet med  uddelingskortene  som 
»enkle,  personlige  og  ikke  anmas- 
sende« indbydelser  til  at  høre  mere 
om  evangeliet  (»The  Role  of  Mem- 
bers  in  Conversion«,  Ensign,  mar. 
2003,  s.  55).  Medlemmerne  giver 
venner  eller  bekendte  kortene  som 
en  indbydelse  til  at  ringe  og  få  gratis 
materiale  fra  Kirken,  f  eks.  Mormons 
Bog,  Fryd  dig,  o  jord  eller  Tro  På 
Kristus  på  DVD.  Kortene  fører  ofte 
til  henvisninger  til  missionærerne. 

Den  første  idé  til  uddelingskorte- 
ne opstod  i  1996.  De  første  kort  var 
bl.a.  udformet  som  visitkort  eller 

Præsident  Gordon  B.  Hinckley  hilser  på  de  hellige  ved  indvielsen  af  templet  i  Aba 
i  Nigeria. 


W  i 


Kirken  har  trykt  over  150  mUlioner 
uddelingskorf  for  af  hjælpe 
medlemmerne  med  at  fortælle  andre 
om  Jesu  Kristi  evangelium. 

dobbelte  kort.  Mens  ideen  med 
kortene  blev  afprøvet  i  USA,  brugte 
Kirkens  informationsafdeling  i  Stor- 
britannien en  lignende  idé  til  en 
mediekampagne  dér. 

Det  nuværende  uddelingskorts 
udformning  er  en  variant  af  de  tre 
ideer. 

Uddelingskortene  er  i  lommefor- 
mat og  måler  8x12  cm.  På  kortenes 
forside  er  der  et  billede  og  på  bagsi- 
den et  telefonnummer,  Kirkens  logo 
og  et  tilbud  om  en  DVD. 

Der  er  foretaget  mindre  ændringer 
siden  de  første  uddelingskort  i  1997. 
Nu  trykkes  alle  kortene  med  adres- 
sen under  Kirkens  logo  på  bagsiden. 
På  de  nye  kort  er  der  plads  på  bagsi- 


den til,  at  medlem- 
merne  kan  skrive 
¥      ^         en  e-mailadresse 
eller  deres  egen 
opfordring. 

Områdepræsi- 
dentskaberne ver- 
den over  har  tilpas- 
set uddelingskortene 
til  deres  områdes  speci- 
fikke behov. 

I  ét  område  uddeler  mis- 
sionærerne f  eks.  en  billed- 
samling af  Kristus-relaterede 
malerier,  som  passer  til  missionær- 
lektionerne. Missionærerne  giver 
undersøgeren  et  billede  efter  hver 
aftale.  Mange  undersøgere  har  bille- 
derne stående  fremme,  fordi  det 
er  svært  at  skaffe  gode  billeder  til 
hjemmet.  Missionærerne  giver  også 
billeder  til  dem,  som  måtte  bede  om 
det,  når  de  har  besøgt  dem  hjemme 
hos  medlemmerne  eller  undersø- 
gerne. 

I  nogle  lande  bruger  medlemmer- 
ne et  perforeret  uddelingskort  med 
tilbud  om  at  få  Mormons  Bog  eller 
andre  gratis  materialer.  Medlemmer, 
som  opfordrer  deres  venner  til  at 
høre  om  evangeliet  eller  få  Mormons 
Bog,  deler  kortet  i  to,  giver  deres 
ven  den  ene  halvdel  og  skriver  ven- 
nens adresse  på  den  anden.  Med- 
lemmerne giver  deres  halvdel  til  mis- 
sionærerne. Disse  kort  bruges  til  at 
uddele  gratis  materialer  i  områder 
uden  telefonforbindelse. 

Uddelingskort  kan  være  mere 


effektive  end  at  forære  Mormons 
Bog  eller  en  DVD  væk,  eftersom 
processen  involverer  missionærerne 
mere  direkte.  Ved  at  bruge  uddeling- 
skortene opfordrer  medlemmerne 
deres  venner  ikke  blot  til  at  få  gratis 
materiale,  men  til  at  kontakte 
missionærerne. 

Henvendelser  fra  dem,  som  har 
modtaget  et  uddelingskort,  rettes  til 
en  telefonservice  eller  et  missions- 
hjem  i  modtagerens  område.  Under 
første  eller  en  af  de  tre  følgende 
henvendelser  vil  en  missionær  indle- 
de en  samtale  med  modtageren.  Dis- 
se missionærer  spørger  gerne  den, 
der  ringer:  »Hvad  har  fået  dig  til  at 
benytte  dig  af  dette  tilbud?«  Svar 
på  sådanne  spørgsmål  giver  for  det 
meste  missionærerne  mulighed  for 
at  vidne  om,  at  de  budskaber,  som 
modtageren  vil  få,  er  sande. 

De,  som  henvender  sig  for  at  be- 
nytte sig  af  et  tilbud  på  et  uddelings- 
kort, har  vist  deres  interesse  og  tro 
og  har  hørt  et  vidnesbyrd  fra  en  mis- 
sionær, som  er  kaldet  og  indsat  til  at 
vidne  ved  Helligånden.  Denne  pro- 
ces går  meget  længere,  idet  den  in- 
volverer medlemmer  og  missionærer 
og  fører  til  hyppigere  henvisninger 
til  missionærerne.  Over  en  tredjedel 
af  dem,  der  henvender  sig,  giver  mis- 
sionærerne lov  til  at  komme  og  afle- 
vere deres  gratis  materiale  og  fortæl- 
le om  budskabet. 

Kontakt  Kirkens  distributionscen- 
ter eller  dine  lokale  fuldtidsmissio- 
nærer  for  uddelingskort.  ■ 

Medlem  fra  London  i  tjeneste  under 
bombesprængninger 


Sarah  Jane  Weaver,  Church  News 

William  Holder  var  i  tjeneste 
som  betjent  i  London  den 
6.  juli,  da  England  vandt  lodtræknin- 
gen som  vært  for  sommer-OL  i  2012. 
Londons  gader  vrimlede  med  tusin- 
der af  glade  mennesker  Det  var  vild 
forvirring  for  politiet. 

Så  mindre  end  et  døgn  senere  var 
bror  Holder  atter  i  tjeneste.  Men  nu 
befandt  han  sig  i  en  anden  vild  for- 
virring. Terrorister  havde  angrebet 
hans  by. 

Intet  kunne  have  forberedt  ham 
på  det  syn,  der  mødte  ham.  Folk  løb 
dybt  chokerede  ud  fra  Aldgate  un- 
dergrundsstation; nogle  var  sårede, 
andre  skreg  efter  deres  familie.  Bror 
Holder  fra  Gravesend  Menighed  i 
Canterbury  Stav  befandt  sig  få  skridt 
derfra  og  forstod,  at  han  var  blandt 
de  første  redningsfolk  på  terrorstedet. 

»Man  handler  pr.  automatik.  Man 
gør  sit  arbejde,«  sagde  han.  »Det  er 
menneske  til  menneske.  Det  betyder 
intet,  hvem  de  er,  man  ønsker  blot  at 
tage  deres  smerte  væk.« 

Ingen  medlemmer  eller  missionæ- 
rer kom  til  skade,  da  bomberne  eks- 
ploderede på  tre  af  Londons  under- 
grundstog  i  et  koordineret  angreb 
den  7.  juli.  Under  bombeeksplosio- 
nerne, som  fandt  sted  inden  for  et 
tidsrum  på  50  minutter  i  morgen- 
myldretiden, mistede  mindst  56  livet 


og  yderligere  700  blev  såret,  deraf 
mange  alvorligt.  En  fjerde  bombe  eks- 
ploderede 57  minutter  senere  på  en  af 
byens  røde  dobbeltdækkerbusser. 

Disse  terroristangreb  krævede 
flest  dødsofre  i  London  siden  anden 
verdenskrig.  Kirken  donerer  som  føl- 
ge af  de  grusomme  hændelser  penge 
til  en  fond  for  ofrene,  som  Londons 
borgmester,  Ken  Livingstone,  og 
britisk  Røde  Kors  har  stiftet. 

»Først  når  man  kan  se  tilbage  på 
det,  kan  man  fatte,  hvor  grusomt 
det  var,«  sagde  bror  Holder.  "Når 
man  er  i  det,  gør  man  bare,  hvad 
man  skal,  er  rolig  og  professionel 
og  f  r  tingene  gjort. ' 


Brug  af  materiale  på  Internettet 
giver  medlemmerne  endnu  en 
mulighed  for  at  hjælpe  deres  venner 
og  bekendte  til  at  få  mere  at  vide  om 
Kirken  og  samtidig  opbygge  tillid  til 
deres  evne  til  at  fortælle  andre  om 
evangeliet. 

Kirkens  hjemmesider  kan  grup- 
peres i  tre  kategorier  efter  formål. 
Lds.org  samt  providentliving.org, 
som  findes  på  flere  forskellige  sprog, 
hjælper  med  at  undervise,  styrke  og 


I  de  næste  dage  var  bror  Holder  på 
overarbejde.  Men  i  de  stille  stunder 
kom  han  i  tanke  om  en  præstedøm- 
mevelsignelse, som  han  fik  flere  år 
forinden.  I  velsignelsen  fik  han  at 
vide,  at  han  ville  være  som  et  fyrtårn 
i  sin  karriere,  at  folk  ville  komme  til 
ham  for  at  få  råd,  og  at  han  ville  være 
rolig. 

Han  har  mærket  Herrens  ledende 
hånd  i  sit  arbejde.  »Jeg  følte  ro  indven- 
digt, men  samtidig  sorg,«  forklarede 
han. 

Bror  Holder  fortæller,  at  han  hver 
dag  ser  ting,  som  minder  ham  om  be- 
givenheden: Lukkede  undergrunds- 
stationer og  større  poUtiopbud  i 
Londons  gader.  Det  er  svært,  tilføjede 
han,  at  slippe  fri  af  erindringen  om 
den  begivenhed.  ■ 

Fra  Church  News,  23.  juli  2005. 


fuldkommengøre  medlemmerne. 
FamilySearch.org,  som  findes  p 
engelsk,  gør  det  muligt  at  søge  efter 
sine  afdøde  forfædre.  Mormon.org, 
som  findes  på  23  sprog,  søger  at  for- 
kynde evangeliet  for  verden.  Den 
vigtigste  side,  som  medlemmerne 
kan  bruge,  når  de  vil  fortælle  andre 
om  evangeliet,  er  mormon.org. 

Mormon.org  hjælper  medlem- 
merne til  at  fortælle  deres  venner 
om  evangeliet,  venner  med  mere 

Brug  mormon.org  som  hjælp  til  at 
fortælle  om  evangeliet 

Mormon.org  findes  på  23  sprog  og  hjælper  medlemmer  verden  over  med  at  fortælle 
om  evangeliet  via  Internettet. 


eller  mindre  kendskab  til  Kirken. 
Medlemmerne  kan  bruge  denne  side 
til  at  begynde  at  fortælle  deres  ven- 
ner om  evangeliet,  hjælpe  dem  til  en 
større  forståelse  af  Kirkens  lære  og 
livsstil  og  opfordre  dem  til  at  komme 
til  Kirkens  møder. 

Flere  end  8,3  millioner  har  besøgt 
siden  efter  dens  oprettelse  i  oktober 
2001.  Disse  besøgende  har  bedt  om 
flere  end  200.000  stk.  materiale,  bl.a. 
DVD'er  eller  Mormons  Bog.  Flere 
end  40.000  af  sidens  besøgende  har 
ønsket  at  lære  mere  om  Kirken,  og 
missionærerne  er  blevet  henvist  til 
dem. 

Introduktion  af  evangeliet 

De  411  sider  på  mormon.org  om 
Kirkens  lærdomme  er  skrevet  let  for- 
ståeligt for  mennesker,  som  ikke  ved 
noget  om  Kirken.  Her  forklares  Kir- 
kens grundlæggende  tro,  frelsespla- 


nen, familiens  betydning  samt  for- 
målet med  livet.  Hver  side  indehol- 
der adskillige  link  til  emner  på  den 
side,  man  læser,  hvilket  giver  de  be- 
søgende nogle  enestående  måder  at 
navigere  rundt  på  hjemmesiden.  De 
fem  mest  besøgte  sider  er  (1)  Vel- 
kommen (2)  Ofte  stillede  spørgsmål 
(3)  Find  information  (4)  Er  Jesu 
Kristi  Kirke  af  Sidste  Dages  Hellige 
en  kristen  kirke?  og  (5)  Hyppige 
spørgsmål  -  tro  og  lærdomme. 

»Denne  side  er  rigtig  god  for  un- 
dersøgere, som  ønsker  at  lære  mere 
om,  hvad  Kirken  står  for,  uden  at 
skulle  tale  med  nogen.  Nogle  gange 
må  folk  tage  det  første  skridt  [under- 
søge ting  på  Internettet] ,  inden  de 
kan  spørge  et  medlem  eller  komme 
i  Kirken.  Mormon.org  har  1  nge 
været  en  god  vejledning  for  mig  i 
min  søger  efter  sandheden,«  sagde 
Tiffany,  som  har  besøgt  hjemmesiden. 


Besvarer  spørgsmål 

En  populær  side  blandt  undersø- 
gere og  besøgende  er  siden  Hyppige 
spørgsmål.  Tidligere  besøgende  har 
indsendt  nogle  af  spørgsmålene  på 
siden.  Da  mormon.org  først  blev 
oprettet,  omfattede  denne  side  67 
spørgsmål.  Herefter  er  der  tilføjet 
23  spørgsmål.  Sidens  links  inddeler 
spørgsmålene  i  følgende  generelle 
grupper:  Anmodning  om  materiale 
eller  missionærbesøg,  tro  og  lære, 
sociale  spørgsmål,  kirkepraksis  samt 
medlemmernes  livsstil. 

Hver  uge  samler  hjemmesidens 
administratorer  en  liste  over  de  25 
hyppigst  stillede  spørgsmål,  der  er 
indsendt  til  siden.  Dernæst  sammen- 
ligner de  med  de  spørgsmål,  som 
allerede  findes  på  siden.  Hvis  et 
spørgsmål  stilles  hyppigt,  men  ikke 
findes  besvaret  på  siden,  videregives 
spørgsmålet  til  Brødrene,  som  afgør, 
om  spørgsmålet  og  svaret  derpå  skal 
tilføjes  siden. 

Følgende  spørgsmål  findes  blandt 
de  ti  hyppigst  stillede  spørgsmål  i 
2004:  »Hvordan  kan  jeg  få  yderligere 
information  om  mormonernes  tro?« 
»Hvad  tror  I  om  himlen,  helvede, 
frelse  og  evigt  liv?«  »Vil  I  gerne  forkla- 
re visdomsordet?  Hvad  er  det,  som 
er  skadeligt?  Er  det  koffein  eller  var- 
me drikke?  Hvad  med  koffeinfri  kaf- 
fe, varm  chokolade,  iste,  urtete  eller 
sodavand  med  koffein?«  »Hvordan 
ser  mormonkirken  i  vor  tid  på  polyga- 
mi, og  hvordan  forklarer  den  sin  tidli- 
gere praktisering  af  polygami?«  »Hvad 
mener  I  om  tatoveringer,  piercing, 
dans,  dating,  afholdenhed  osv.?« 

»Denne  side  har  givet  mig  de  op- 
lysninger, som  har  hjulpet  med  at 
åbne  mit  hjerte  for  Ånden  og  fyldt 
mig  med  et  ønske  om  at  blive  døbt. 
Jeg  ville  bare  lige  sige  tak  . . .  Det  var 
et  fantastisk  værktøj  i  min  omvendel- 
se,« sagde  Jason,  som  er  nyt  medlem 
af  Kirken. 

Invitér  venner  til  at  høre  mere 

En  af  de  mest  populære  måder, 
hvorpå  medlemmer  besøger  hjem- 
mesiden eller  henviser  andre  til 
den,  er  med  elektroniske  kort.  På 
mormon.org  er  der  ti  forskellige 
kategorier  kort  på  engelsk,  heri- 
blandt elektroniske  uddelingskort. 
Kategorierne  omfatter  inspiration, 
taknemmelighed,  fødselsdag,  sympa- 
ti, særlige  lejligheder,  familier,  højti- 
der, humor,  templer  og  dåb.  Inden 
for  hver  kategori  kan  den  besøgende 
sammensætte  et  blandt  flere  billeder 
med  en  række  citater  af  Kirkens 
ledere,  historiske  personligheder 
eller  skrive  deres  eget  budskab. 

Afsendere  af  elektroniske  kort  kan 
vedhæfte  et  link  til  næsten  en  hvil- 
ken som  helst  side  på  hjemmesiden 
og  derved  give  deres  venner  en 
mere  personlig  indgangsvinkel  til  at 
hører  mere  om  et  evangelisk  emne, 
som  har  størst  interesser  for  dem. 
De  elektroniske  kort  er  private  og 
personlige,  eftersom  de  sendes  fra 
afsenderes  egen  e-mailkonto.  Sidste 
år  sendte  de  besøgende  196.099 
elektroniske  kort  fra  mormon.org. 

»Jeg  blev  døbt  for  nylig  ...  og  det 
er  det  bedste,  jeg  har  gjort  i  mit 
liv.  Denne  hjemmeside  var  en  stor 


hjælp  . . .  Jeg  har  familie  i  Amerika, 
og  jeg  har  lige  sendt  dem  et  kort  via 
hjemmesiden.  Godt  stykke  arbejde 
og  en  fantastisk  hjemmeside!«  sagde 
Lynn,  som  er  nyt  medlem  af  Kirken. 

Internationale  hjemmesider 

Mormon.org  findes  på  23  sprog, 
hvorved  95  procent  af  verdens 
internetbrugere  har  adgang  til  siden. 

Der  arbejdes  konstant  på  at  over- 
sætte hjemmesiden  til  andre  sprog. 
Hjemmesidens  administratorer  spo- 
rer regelmæssigt,  hvilken  by  og  hvil- 
ket land  brugerne  logger  sig  ind  på 
siden  fra.  Når  de  besøgendes  opfor- 
dringer eller  trafik  øges  fra  et  områ- 
de, hvis  sprog  hjemmesiden  ikke  fin- 
des på,  overvejes  en  oversættelse  til 
pågældende  sprog.  Elektroniske  kort 
og  størstedelen  af  siderne  til  bestil- 
ling af  materiale  oversættes  ikke. 
Men  besøgende  på  internationale 
hjemmesider  kan  stadig  sende  kort, 
selvom  denne  del  af  siden  kun  kan 
ses  på  engelsk.  Sidste  år  blev  siden 
oversat  til  1 1  sprog,  og  tæller  nu  i  alt 
23  sprog.  Uddelingskort,  som  henvi- 
ser medlemmer  til  mormon.org,  er 
oversat  til  28  sprog. 

Mange  finder  også  mormon.org, 
når  de  søger  online  på  emner  med 
relation  til  Kirken.  Sidste  år  fandt 
750.733  besøgende  mormon.org  via 
et  link  på  en  søgemaskine. 

»Det  er  en  fantastisk  side  . . .  Jeg 
fortalte  en  skolekammerat  om  den, 
og  nu  undersøger  hun  Kirken  og 
skal  døbes  om  fjorten  dage  . . .  Tak, 
alle  sammen,  som  har  hjulpet  med  at 
udarbejde  denne  fortræffelige  side!« 


sagde  Jenny,  som  har  besøgt  siden. 

Hjælp  til  at  fremme  forståelse 

Mormon.org  er  en  uformel,  men 
effektiv  måde  at  fortælle  venner  om 
evangeliet.  Hjemmesiden  er  for  man- 
ge verden  over  blevet  til  det,  som 
ældste  Neil  L.  Andersen  fra  De  Halv- 
fjerds' Præsidium  sagde,  han  håbede 
mormon.org  ville  blive,  da  den 
blev  oprettet  i  2001. 

»Jeg  håber,  at  mange  vil  se 
mormon.org  som  introduktions- 
mæssig  information  om  Jesu  Kristi 
genoprettede  evangelium  og  en 
måde  til  at  få  større  forståelse  af 
vores  tro,«  sagde  ældste  Andersen. 

Vi  vil  gerne  opfordre  jer  til  at  ind- 
sende forslag  eller  succeshistorier  til 
cur-news@ldschurch.org  om, 
hvordan  I  har  brugt  Kirkens  hjem- 
mesider til  at  fortælle  andre  om 
evangeliet.  ■ 


Antal  besøgende 
på  mormon.org 
i  2004 


1.  USA 

1.853.865 

2.  Canada 

112.849 

3.  Storbritannien 

110.564 

4.  Brasilien 

72.587 

5.  Mexico 

55.885 

6.  Tyskland 

40.135 

7.  Frankrig 

39.686 

8.  Australien 

39.322 

9.  Peru 

34.726 

10.  Japan 

28.268 

KIRKENYT  DECEMBER  2005 


K7 


FÆLLESTID 


Yderligere  forslag 
til  fællestid  i 
december  2005 

Følgende  er 
yderligere 
forslag,  som 
lederne  i  Pri- 
mary kan 
bruge  sam- 
men med  fæl- 
lestid, der  findes  i  Liahona  /  decem- 
ber 2005.  Se  »feg  er  taknemmelig  for 
meget«  på  side  L4-L5  i  denne  udgave 
for  lektioner,  instruktioner  og  akti- 
viteter, der  passer  til  disse  forslag. 

1. 1  år  fejrer  vi  200-året  for  Joseph 
Smiths  fødsel.  Sæt  et  stort  kort  op  af 
det  østlige  USA  eller  tegn  et  på  tav- 
len. Vis  følgende  steder,  som  havde 
betydning  i  profetens  liv:  Sharon  i 
Vermont,  Palmyra  i  New^  York,  Har- 
mony  i  Pennsylvania,  Fayette  i  New 
York,  Kirdand  i  Ohio,  Far  West  i  Mis- 
souri, Nauvoo  i  Illinois  samt  Cartha- 
ge  i  Illinois.  (Dette  kan  også  gøres 
ved  hjælp  af  en  tidslinje;  se  »Vigtige 
steder  i  profeten  Joseph  Smiths  liv,« 
s.  LlO-Lll  i  denne  udgave).  Frem- 
skaf følgende  billeder  og  skriv  føl- 
gende henvisninger,  som  lærer  os 
om  Joseph  Smiths  liv,  og  læg  dem  i 
nogle  poser:  1.  pose:  Fødsel:  Bille- 
de af  Joseph  Smiths  familie  fra  Pri- 
mary 3,  billede  7,  JS-H  1:3-4,  »Hav 
tak  for  profeten,  du  sendte«  (Salmer 
og  sange,  nr.  13);  2.  pose:  Den  før- 


ste åbenbaring:  Evangelisk  kunst 
403,  JS-H  1:15-20,  »Joseph  Smiths 
første  bøn«  (Salmer  og  sange,  nr. 
18);  3.  pose:  Moroni:  Evangelisk 
kunst  404  og  406,  JS-H  1:29-35,  59; 
4.  pose:  Oversættelsen  af  Mor- 
mons Bog:  Evangelisk  kunst  416, 
JS-H  1:61-67,  »Guldpladerne«  (Bør- 
nenes sangbog,  s.  86);  5.  pose:  Præ- 
stedømmet: Evangelisk  kunst  407 
og  408,  JS-H  1:68-72,  en  sang  eller 
salme  om  præstedømmet.  Del  bør- 
nene op  i  fem  hold  og  giv  hvert  hold 
en  pose.  Bed  grupperne  om  at  finde 
og  tale  om  skriftstedshenvisninger- 
ne.  Bed  hver  gruppe  om  at  sætte  bil- 
ledet på  kortet  eller  tidslinjen,  lave 
et  rollespil  over  eller  give  en  kort 
genfortælling  af  begivenheden,  diri- 
gere sangen  eller  salmen  og  fortælle, 
hvordan  denne  begivenhed  hjælper 
dem  til  at  styrke  deres  vidnesbyrd 
om,  at  Joseph  Smith  var  genopret- 
telsens profet. 

Til  de  mindre  børn:  Bed  en  voksen 
fra  menigheden  om  at  agere  Joseph 
Smith.  Fortæl  ved  hjælp  af  kortet,  bil- 
lederne og  sangene  om  disse  største 
begivenheder  i  Joseph  Smiths  liv. 
Bær  vidnesbyrd  om  genoprettelsen 
og  profeten  Joseph  Smiths  rolle. 

2.  Hvordan  viser  vi  Herren  tak- 
nemmelighed? Få  om  muligt  et  barn 
til  at  slå  Taknemlighed  op  i  Guide  til 
skrifterne.  Giv  dem  tid  til  at  finde  en 
henvisning  og  vælge  et  vers  eller  en 
kort  historie,  som  de  kan  fortælle. 
Lad  nogle  få  børn  svare.  Forklar,  at  et 
af  formålene  med  bøn  er  at  sige  tak. 
Fortæl  med  dine  egne  ord  beretnin- 


gen om  Nephi,  som  stolede  på  sin 
far  og  liahona  i  sin  søgen  efter  mad 
og  dernæst  takkede  (se  1  Nephi 
16:21-32).  Bed  børnene  om  at  finde 
og  læse  1  Nephi  16:32.  Forklar,  at 
man  også  kan  vise  sin  taknemmelig- 
hed ved  sin  levevis  eller  med  en  hyl- 
destsang. Skriv  titlerne  på  nogle  sal- 
mer eller  primarysange,  der  priser 
Gud  eller  handler  om  taknemmelig- 
hed, på  nogle  stykker  papir.  Sæt  dem 
op  på  tavlen  med  bagsiden  udad. 
Beskriv  nogle  situationer  på  nogle 
papirstrimler.  Feks.:  »Du  har  ikke 
læst  til  matematikprøven,  men  ved  at 
din  sidemand  altid  klarer  sig  godt  til 
prøver.  Du  kan  huske  Frelseren  ved 
at . . .  «;  eller  »Du  ser  dit  yndlings- 
program i  tv.  Din  far  beder  dig  om 
at  være  med  til  familiebøn.  Du  kan 
vise  Herren  taknemmelighed  ved 
at  . . . «  (se  Undervisning,  den  største 
kaldelse,  1999,  s.  161-162).  Læg  be- 
skrivelserne af  situationerne  i  en 
kurv  og  lad  den  gå  på  runde,  mens  I 
synger  en  sang  om  taknemmelighed. 
Stands  musikken  og  bed  et  barn  om 
at  trække  et  stykke  papir  i  kurven, 
læse  situationen  højt  og  svare  på 
spørgsmålet.  Dernæst  kan  de  vælge 
et  stykke  papir  på  tavlen  eller  bede 
en  kammerat  om  at  vælge.  Syng  san- 
gen for  at  udtrykke  taknemmelighed 
til  vor  himmelske  Fader  og  Jesus 
Kristus.  Gentag  alt  efter,  hvor  lang 
tid  der  er  tilbage.  Giv  udtryk  for  din 
taknemmelighed  over  for  Herren,  og 
bed  børnene  om  at  tænke  på  Frelse- 
ren og  udtrykke  deres  taknemmelig- 
hed i  ord  og  gerning.  ■ 

Lokal  nyt 


Budskab  fra  områdepræsidentskabet 


Har  I  tilstrækkeligt 
erindret . . .  ? 

Hvor  er  vi  velsignede,  at  vi  lever 
i  en  tid,  hvor  Jesu  Kristi  gen- 
givne evangelium  nu  bliver  forkyndt 
i  næsten  alle  lande  i  Det  Central- 
europæiske Område,  og  hvor  Jesu 
Kristi  Kirke  af  Sidste  Dages  Hellige  er 
etableret  overalt  i  Europa. 

I  vor  tid  har  vi  set  mure,  ind- 
hegninger og  grænser  blive  ned- 
brudt og  missionærer  komme 
ind  i  lande,  som  var  lukkede  for 
evangeliets  forkyndelse  i  mange  år 

Den  30.  marts  1989,  da  den  første 
gruppe  på  otte  missionærer  gik  over 
grænsen  til  Østtyskland  for  at  virke 
i  missionen  i  Dresden,  kunne  ingen 
forestille  sig,  at  i  løbet  af  nogle  få 
måneder,  ville  denne  grænse  ikke 
længere  eksistere,  og  andre  lande 
i  østblokken  ville  blive  åbnet  for 
missionering. 

Disse  historiske  dage  vil  aldrig 
blive  glemt. 

Da  Alma  forkyndte  for  medlem- 
merne af  Kirken  i  Zarahemla,  minde- 
de han  dem  om,  at  på  grund  af  Guds 
nåde  og  magt  var  deres  fædre  i  før- 
ste omgang  blevet  befriet  fra  kong 
Noas  hænder  og  senere  fra  det 
lamanitiske  fangenskab  (Alma  5:1-5)- 
Han  understregede  sine  ord  ved  at 
minde  folket  om  de  store  begivenhe- 
der i  forbindelse  med  deres  frihed 
og  stiller  det  vigtige  spørgsmål:  »Har 
I  tilstrækkeligt  erindret  [dette]  ?« 


ÆJdste  Wolfgang  H.  Paul 

I  Mormons  Bog  læser  vi:  »Og  nu 
siger  jeg  jer,  mine  brødre,  I,  som  til- 
hører kirken,  har  I  tilstrækkeligt  erin- 
dret jeres  fædres  fangenskab?  Og 
har  I  tilbørligt  erindret  hans  barm- 
hjertighed og  langmodighed  med 
dem.  Og  har  I  endvidere  opbevaret  i 
erindringen,  at  han  har  befriet  deres 
sjæle  fra  helvede?«  (Alma  5:6). 

De  hellige  skrifter  viser  os,  at  men- 
nesker var  hurtige  til  at  glemme  det 
gode,  Herren  havde  gjort  for  dem. 
Således  læser  vi  i  Bibelen  og  i  Mor- 
mons Bog,  at  Herrens  folk  ofte  ikke 
tilstrækkeligt  huskede  deres  Guds 
velsignelser  og  glemte  ham.  Israelit- 
ternes dans  omkring  guldkalven,  da 
Moses  kom  ned  fra  Sinajbjerget,  er 
et  eksempel  på  dette  (2  Mos  32:19). 

Mormons  Bog  fortæller,  at  Nephi 
måtte  minde  sine  brødre,  Laman  og 
Lemuel,  om  dette,  da  de  gjorde  op- 
rør, ønskede  at  opgive  deres  rejse  og 
at  vende  tilbage  til  Jerusalem,  ved  at 
spørge  dem:  »Hvordan  kan  det  være, 
at  I  glemmer,  at  I  har  set  en  Herrens 
engel.  Ja,  hvordan  kan  det  være,  at  I 
har  glemt  de  store  ting.  Herren  har 


gjort  for  os,  da  han  friede  os  ud  af 
Labans  hænder  og  gav  os  lov  til  at  få 
optegnelsen?«  (1  Nephi  7:10-11). 

På  samme  måde  skal  vi  stille  os 
selv  spørgsmålet:  »Har  jeg  tilstrække- 
lig erindret  det  gode.  Herren  har 
gjort  for  mig?  Har  jeg  tilstrækkeligt 
udtrykt  min  kærlighed  og  taknem- 
melighed til  ham?« 

Når  vi  deltager  i  nadveren,  kan  vi 
spise  brødet  til  erindring  om  Frelse- 
rens legeme  og  vidne  om,  at  vi  er 
villige  til  altid  at  erindre  ham,  at  vi 
kan  have  hans  Ånd  hos  os.  Vi  drikker 
vandet  til  erindring  om  hans  blod, 
og  vidner  om,  at  vi  altid  vil  erindre 
ham,  så  hans  Ånd  må  være  hos  os. 
Under  denne  hellige  ordinance  kan 
vi  indgående,  alvorligt  og  ydmygt 
tænke  over,  om  vi  tilstrækkeligt  har 
erindret  det,  som  Guds  Søns  forso- 
ning betyder  for  os  personligt,  og 
hvor  høj  den  pris  var,  som  Frelseren 
betalte  for  os  hver  især. 

Frelseren  selv  giver  os  indsigt  i  sin 
lidelse,  da  han  i  en  åbenbaring,  givet 
til  Martin  Harris  ved  profeten  Joseph 
Smith  i  1830,  siger:  »Thi  se,  jeg.  Gud, 
har  lidt  dette  for  alle,  for  at  de,  som 
vil  omvende  sig,  ikke  skal  lide.  Men 
dersom  de  ikke  vil  omvende  sig,  må 
de  lide,  ligesom  jeg.  Og  mine  lidelser 
gjorde,  at  selv  jeg,  Gud,  den  største 
af  alle,  skælvede  af  smerte  og  blødte 
fra  hver  pore  og  led  både  på  legeme 
og  sjæl  og  ønskede,  at  jeg  ikke  skulle 
drikke  den  bitre  kalk.  Dog,  ære  være 
Faderen,  jeg  tømte  den  og  fuldendte 

mine  forberedelser  for  menneskenes 
børn«  (L&P  19:16-19). 

I  denne  juletid,  hvor  vi  erindrer 
Frelserens  fødsel  og  tænker  over  vor 
himmelske  Faders  store  kærlighed 
ved  at  sende  sin  Enbårne  Søn  til  ver- 
den, så  vi  kunne  blive  frelst  fra  død 
og  synd,  hvis  vi  omvender  os,  vil 
vores  hjerte  blive  fyldt  med  dyb  tak- 
nemmelighed. Vi  er  ligeledes  tak- 
nemmelige for  den  ubeskrivelige 
kærlighed,  som  Frelseren  viste  os 
ved  sin  forsoning. 

I  1830  erklærede  Herren  til  brød- 
rene John  og  Peter  Whitmer,  ved 
profeten  Joseph  Smith,  hvad  der  vil- 
le være  af  størst  værdi  for  dem.  Han 
sagde:  »Og  se,  nu  siger  jeg  dig,  at 
det,  der  vil  være  til  størst  gavn  for 
dig,  vil  være  at  forkynde  omvendelse 
for  dette  folk,  så  du  kan  bringe  sjæle 
til  mig,  og  at  du  sammen  med  dem 
kan  nyde  hvilen  i  min  Faders  rige. 
Amen«  (L&P  15:6;  16:6). 

Vi  kan  udtrykke  vores  kærlighed 
og  taknemmelighed  til  Herren  på 
samme  måde.  Præsident  David  O. 
McKay  lærte  os:  »Sand  kristendom 
er  kærlighed  i  funktion.  Den  bedste 
måde  at  vise  sin  kærlighed  til  Gud  på 
er  at  vise  uselvisk  kærlighed  over  for 
sine  medmennesker  ...  Dette  er  ån- 
den i  missionering«  (Gospel  Ideals, 
1954,  s.  129;  se  også  Kirkens  præsi- 
denters lærdomme,  David  O.  McKay ^ 
2000,  s.  183). 

Præsident  Gordon  B.  Hinckley 
vores  levende  profet,  har  sagt:  »Vi 
er  her  for  at  hjælpe  vor  Fader  med 
hans  værk  og  hans  herlighed, 
nemlig,  >at  tilvejebringe  udødelighed 


og  evigt  liv  for  mennesket<  (Moses 
1:39).  Jeres  forpligtelse  er  lige  så 
stort  på  jeres  ansvarsområde,  som 
min  forpligtelse  er  på  mit  område« 
(Stjernen,  juli  1995,  s.  72).  »Lad  der 
blive  udviklet  en  forståelse  i  ethvert 
medlems  hjerte  om  deres  egen  evne 
til  at  bringe  andre  til  kundskab  om 
sandheden.  Lad  dem  arbejde  på  det. 
Lad  dem  bede  med  stor  oprigtighed 
derom«  (Liahona,  juli  1999,  s.  120). 

Må  vi,  ikke  alene  ved  denne  jule- 
tid, være  besluttet  på  altid  tilstrække- 
ligt at  erindre  de  vidunderlige  velsig- 
nelser, vi  har  modtaget  på  grund  af 
Jesu  Kristi  evangelium.  Mens  vi  også 
i  denne  måned  mindes  200-årsdagen 
for  Joseph  Smiths  fødsel,  han,  som 
var  gengivelsens  profet,  kan  vi  ud- 
trykke vores  kærlighed  og  taknem- 
melighed til  vor  himmelske  Fader  og 
hans  elskede  Søn  ved  at  bære  vid- 
nesbyrd om  det  gengivne  evangeli- 
um for  andre. 

Jeg  er  taknemmelig  for  den  stor- 
slåede gave,  vor  Fader  har  givet  os 
ved  at  sende  sin  elskede  Søn.  Jeg 
ved,  at  han  er  Messias.  Jeg  ved,  at 
han  lever,  og  at  vi  kun  ved  ham  kan 
opnå  frelse.  ■ 
Ældste  Wolfgang  H.  Paul 


Dåb  i  Sønderborg 


-årige  Edith  Madsen  fra 
Sønderborg  Menighed  blev 


i  maj  døbt,  hvis  ikke  som  den  ældste, 
så  bestemt  som  én  af  de  ældste 
nogensinde  i  Danmark. 

Edith  Madsen  er  en  meget  frisk 
dame.  Hun  blev  født  i  1915  i  Middelfart 


på  Fyn.  Edith  er  den  ældste  af  i  alt  fem 
søskende.  De  er  dog  alle  døde.  Den 
sidste  døde  for  omkring  fire  år  siden. 

Edith  blev  aldrig  gift,  og  hun  har 
ingen  børn  selv.  Hun  fik  sin  realeksa- 
men i  1931.  Forældrene  flyttede  til 
Als,  nærmere  betegnet  Augustenborg, 
da  faderen  blev  maskinmester  ved 
hospitalet,  og  Edith  flyttede  med  til  Als. 

Edith  kom  samme  år,  i  1931,  i  lære 
som  sekretær  og  bogholder  hos  en 
revisor  i  Sønderborg.  Hun  cyklede 
fra  Augustenborg  til  Sønderborg 
hver  dag. 

1  1936  fik  hun  arbejde  på  kontoret 
i  Magasin  i  Sønderborg,  og  der  var 
hun,  indtil  det  lukkede  i  1976.  Hun 
nåede  lige  at  være  der  i  40  år.  Deref- 
ter kom  hun  til  Idé  Møbler,  og  der 
var  hun  fra  1976-1987.  Derefter  gik 
hun  på  pension  i  en  alder  af  72  år. 

Familien  flyttede  til  Sønderborg 
i  1943,  og  hun  bor  stadigvæk  i  det 
samme  rækkehus  som  dengang.  Hu- 
set var  nyt  da  familien  flyttede  dertil. 
Edith  boede  sammen  med  sine  for- 
ældre, indtil  de  døde  i  1978.  De 
døde  med  fem  ugers  mellemrum. 
Dette  var  meget  hårdt  for  Edith,  for 
hun  var  meget  tilknyttet  til  sine  for- 
ældre, og  hun  passede  dem  lige  til 
det  sidste. 

Edith  har  altid  troet  på  Gud.  Hen- 
des forældre  lærte  hende  at  bede  sin 
aftenbøn,  og  det  husker  hun  meget 
tydeligt.  Hun  er  også  kommet  en 
del  i  den  danske  folkekirke  som  ung 
sammen  med  sine  forældre.  Hun 
fortæller,  at  hun  altid  har  troet  på 
en  Gud. 

Da  missionærerne  fra  Jesu  Kristi 

Kirke  af  Sidste  Dages  Hellige  banke- 
de på  hendes  dør  i  år  2004,  begynd- 
te hun  at  læse  i  Mormons  Bog,  og 
hun  fik  derved  et  vidnesbyrd  om, 
at  denne  bog  var  sand,  og  hun  be- 
gyndte at  komme  i  Kirken.  Hun  er 
meget  trofast  til  at  komme  til  Kir- 


kens møder.  Hun  blev  undervist 
af  missionærerne,  og  så  blev  hun 
døbt  den  7.  maj  2005-  Dette  var  en 
stor  dag  for  hende  og  for  os  alle 
sammen.  ■ 

Tom  Allan  Olsen,  missionsleder 
i  Sønderborg  Menighed. 


Ældste  og  Søster  Keeler. 


mekaldelser  i  sin  menighed  og  stav 
De  har  altid  elsket  at  missionere 
og  blev  meget  begejstrede,  da 
profeten  kaldte  dem  til  at  tjene  i 
Danmark.  ■ 

Kirsten  Thomsen,  Herning  Menigbed. 


Danetræf 

Så  oprandt  dagen  endelig,  vi  skulle  til 
Danetræf. 

Det  var  nogle  trætte  og  meget  for- 
ventningsfulde unge  og  ledere, 
som  mødtes  klokken  6.30  på  Magle- 
gårds Allé  i  Søborg  for  at  tage  bussen 
til  Rougsøskolen  i  Ørsted. 

Bussen  holdt  i  Antvorskov  for  at 
samle  de  unge  fra  Slagelse  og  Nykø- 
bing Falster  op,  dernæst  var  kursen 
sat. 

Vi  ankom  til  Rougsøskolen  klok- 
ken 12.00  efter  en  lang  tur,  der  var 
afkrydsning,  og  alle  blev  fordelt  på 
værelserne.  På  værelserne  blev  det 
tid  til  at  forny  bekendtskaberne. 

Efter  velkomst  ved  John  Hendrik- 
sen og  Christian  Hvistendal  blev  vi 
alle  fotograferet,  hvorefter  det  blev 
tid  til  det,  de  fleste  havde  set  hen  til, 
nemlig  MAD  . . .  Dejlig  karrygryderet 
med  ris,  salat,  ananas  og  rosiner. 

Klokken  19.00  var  der  en  uformel 


Ældste  og  søster  Keeler 

M 


issionærægteparret  ældste 
Karl  og  søster  Norma  Keeler  er 
meget  glade  for  at  være  i  Danmark 
og  for  at  arbejde  i  Herning. 

Ældste  og  søster  Keeler  er  begge 
født  og  opvokset  i  det  vestlige  Cana- 
da. Søster  Keeler  kommer  fra  Calgary 
i  Alberta,  og  ældste  Keeler  kommer 
fra  et  lille  mormonsamfund  i  Mag- 
rath.  De  blev  viet  i  templet  i  Alberta 
i  1961.  De  har  gået  på  forskellige 
universiteter  Søster  Keeler  har  en 
læreruddannelse  fra  University  of 
Alberta.  I  de  første  år  af  deres  ægte- 
skab var  hun  skolelærer.  Ældste  Kee- 
ler har  en  mastergrad  i  virksomheds- 
økonomi fra  BYU.  De  påbegyndte 
deres  karriere  i  1963,  hvor  de  flytte- 
de til  Ottawa  i  Canada.  Karl  arbejde- 
de den  canadiske  stat  i  14  år,  hvor 
han  beskæftigede  sig  med  landbrug 
og  international  handel,  og  de  har 
boet  i  flere  forskellige  byer  i  Canada 
og  i  London  i  England. 

I  1976  bad  Kirken  ældste  Keeler 
om  at  flytte  til  Salt  Lake  City  og  arbej- 
de som  leder  i  Kirkens  Velfærdsafde- 
ling.  Hans  opgave  var  at  føre  tilsyn 
med  driften  i  Kirkens  forrådshuse, 
på  Kirkens  gårde  og  med  hjælp  til 
fattige  i  nødlidende  i  Nordamerika 


samt  nødhjælp  til  katastroferamte  i 
hele  verden. 

1  1988  blev  ældste  og  søster  Keeler 
kaldet  som  missionspræsidentpar 
i  Winnipeg  Mission  i  Canada.  Efter 
denne  mission  i  1991  rejste  de  tilba- 
ge til  Utah.  Ældste  Keeler  fik  en  stil- 
ling, hvor  han  skulle  finde,  opkøbe 
og  forestå  driften  på  store  gårde  i 
England,  Australien,  New  Zealand, 
Canada  og  USA.  Disse  gårde,  som 
Kirken  ejer,  har  til  formål  at  skaffe 
føde  i  krisetider.  Han  arbejdede  for 
Kirken,  inddl  han  gik  på  pension  i 
slutningen  af  september  2004. 

Ældste  og  søster  Keeler  har  fire 
sønner  og  en  datter.  Alle  deres  børn 
har  været  på  mission  (i  Frankrig,  Ita- 
lien, Spanien,  Australien  og  Canada). 
De  er  alle  viet  i  templet  i  Salt  Lake 
City,  og  bror  og  søster  Keeler  er 
velsignet  med  19  børnebørn. 

Søster  Keeler  har  haft  flere  forskel- 
lige kaldelser  i  Hjælpeforeningen, 
Unge  Piger  og  Primary  i  både  menig- 
heder og  distrikter.  Ældstes  Keeler 
var  på  sin  første  mission  i  1957  i 
Danmark,  hvor  han  tjente  i  Århus, 
på  Bornholm  og  i  Kolding  og  Es- 
bjerg. Ældste  Keeler  har  også  været 
biskop  og  haft  andre  præstedøm- 

dans,  som,  da  musikken  begyndte, 
blæste  al  trætheden  væk,  og  så  blev 
energien  brugt  på  dansegulvet. 

Så  da  alle  var  godt  trætte,  blev 
det  endelig  tid  til  at  komme  i  sove- 
poserne. ■ 

Susanne  Hentzen, 
Frederiksberg  Menighed. 

Skt.  Hans  aften 

I  dag  var  jo  dagen,  hvor  vi  alle 
skulle  til  Djurs  Sommerland,  og  glæ- 
den og  forventningerne  var  store. 
Nattens  eventdrama  om  øl  ind  af 
vinduet  svandt  ind,  da  det  blev 
bekendtgjort,  at  der  kun  var  tale 
om  et  par  l4-årige  drenge,  der  løb 
hylende  hjem  til  deres  mor,  da  John 
Hendriksen  (lederen-der-ved-næ- 
sten-alt)  kom  efter  dem  sammen 
med  andre  oppustede  ledere. 

Der  blev  holdt  ledermøde  kl.  7.15 
om  dagens  største  problem  (måske 
stævnets  største  -  eller  måske  i  en 
størrelsesorden  der  truede  freden  i 
Mellemøsten).  Hvordan  skulle  man 
dog  vælge  bordpartner  til  Gallafe- 
sten i  morgen?  Skometoden  blev 
vedtaget  efter  kraftig  opfordring  fra 
nogle! 

Morgenmad,  madpakkeprodukti- 
on, pakke  tasker,  ordne  hår,  og  et 
par  vandkampe  senere  og  så  var  det 
tid  til  afgang.  Og  alle  var  faktisk  ved 
busserne  på  den  angivne  tid  kl.  10 
minutter  i  10!  Og  samtlige  ledere 
følte  sig  som  en  succes! 

Vi  blev  kørt  i  busser  til  Djurs  Som- 
merland. Grupperne  forsvandt  hur- 
tigt ind  til  forlystelsernes  glæder  i 
Sommerlandet.  Det  forlyder,  at  ud- 


valgte skulle  have  glædet  sig  særligt 
-  og  var  ikke  kede  af  at  vise  det  vo- 
kalt (læs:  Skreg  som  stukkede  gri- 
se!) Flere  beviser  blev  solgt  til  et 
symbolsk  beløb  af  49  kr.,  hvor  det 
var  tydeligt,  hvor  mange  fyldninger 
i  tænderne  udvalgte  unge  har!  Det 
skal  ikke  glemmes  at  nævne,  at  vejret 
var  højt,  og  solen  kogte  fra  en  klar 
himmel.  Herrens  udvalgte  ungdom 
morede  sig  i  alle  ender  af  haven,  og 
mange  kom  ud  med  »våde  rumper«! 

De  fleste  havde  husket  deres  ba- 
detøj og  væltede  sig  i  bølgen  den 
blå.  Dog  en,  hvis  navn  skal  forblive 
ukendt,  der  kommer  fra  Søborg  hav- 
de desværre  glemt  sit  eget  tøj  -  og 
dette  fortrød  hun.  Men  de  »galante 
riddere  af  buskevandsordnen«  ofre- 
de sig  og  lod  hende  nyde  en  tur  alli- 
gevel. Tiden  løb  i  glædens  rus,  og  da 
klokken  var  10  minutter  i  16  stod 
alle  glade  og  velfornøjede  -  lettere 
trætte  i  poterne.  Vi  frøs  i  hvert  fald 
ikke  på  hjemturen  -  det  sørgede 
buschaufføren  for  ved  at  holde  på 
varmen  i  bussen!  Så  meget  rarere  var 
det  at  komme  ud  af  den  ... 

Hjemme  igen  og  flere  vandkampe 
senere  blev  der  tændt  op  i  grillen 
til  »grillmad.«  Det  var  jo  »store  hek- 
seaften«, og  der  var  sikkert  dømt 
total  Weber-fest  over  hele  det  gan- 
ske land.  Pigerne  ordnede  hår  med 
glattejern  i  flere  timer  -  sikkert  for 
ikke  at  blive  forvekslet  med  hekse 
og  ende  på  bålet.  (Det  var  i  hvert 
fald  ikke  for  at  score,  erklærede  de!) 
Flere  muntrede  sig  med  diverse 
boldspil,  solslikkeri  og  vandkampe 
(igen-igen). 


Sommeraftner  er  lig  insekter  og 
heriblandt  en  udvalgt  hestebremse, 
der  satte  sig  på  den  forkerte  kind  og 
endte  sit  liv  med  chokoladeovertræk 
i  en  fryser.  Dens  videre  kaldelse  og 
udvælgelse  blev  gjort  sikker  ved  at 
blive  snack  for  Amanda  Bernskov 
og  Jacques  Holst,  der  delte  den. 
Amanda  udtalte:  Den  smagte  ok  - 
lidt  knasende.  Måske  en  fremtidig 
deli? 

Vi  var  inviteret  til  at  deltage  ved 
Skt.  Hansbål  sammen  med  byens 
borgere.  Et  stort  bål  blev  tændt,  og 
diverse  hekse  m/k  blev  sendt  til 
Bloksbjerg  hylende.  En  ramte  en 
kvindelig  leder  med  langt,  brunt 
krøllet  hår!  Hun  forblev  dog  på 
denne  jord. 

Tilbage  igen  til  snobrød  og  ristede 
skumfiduser  -  og  vandkampe  -  og 
social  hygge.  Den  varme  sol  gik 
ned,  og  luftmadrasserne  kaldte  på 
en  vist  noget  brugt  ungdom.  Men 
også  en  meget  tilfreds  ungdom, 
der  mente,  at  det  havde  været  en 
rigtig  god  dag  -  måske  den  bedste  i 
mands  Danetræfminde  -  i  hvert  fald 
scorede  Djurs  Sommerland  høje 
point. 

Line  Colvig  Eriksen,  Søborg  Menighed. 

Dfurs  Sommerland  fra  en  leders 
synspunkt 

Vi  havde  ikke  fået  meget  informa- 
tion om,  hvad  vi  skulle,  med  undta- 
gelse af,  at  det  var  til  Sommerland, 
at  det  gik,  og  at  vi  skulle  holde  det 
hemmeligt.  Onsdag  aften  fik  delta- 
gerne så  besked  om  turen  til  Som- 
merland. Det  var  nogle  protester  og 

nogle,  der  jublede,  men  alt  i  alt  tror 
jeg,  at  der  var  en  lille  sommerfugl  i 
maven  på  de  fleste  ved  tanken  om, 
at  skulle  ind  og  lege.  Vi  springer  så 
til  ankomsten  ved  Djurs  Sommer- 
land. Det  skal  lige  nævnes,  at  trods 
protester  var  alle  meget  opsatte  på 
at  komme  af  sted  og  ind  og  more 
sig,  og  jeg  tror  ikke,  at  nogen  havde 
noget  at  indvende  imod  det.  Så  kan 
man  ellers  sige,  at  Sommerland  blev 
usikkert,  da  140  unge  mennesker  in- 
vadere stedet,  så  det  var  næsten 
usikkert  at  færdes.  Dog  var  det  ikke 
dem,  der  skabte  problemer.  En  dejlig 
ting  at  se  er  den  forskel  man  kunne 
se  på  sidste  dages  hellige  og  det  »al- 
mindelige« menneske:  At  der  stadig 
er  nogle,  der  overholder  nogle  gam- 
le normer,  der  passer  sig.  Herfra  skal 
det  siges,  at  det  var  en  super  fed  tur, 
og  tak  til  jer  som  var  med  og  ved  je- 
res eksempel  viste,  hvad  vores  kirke 
står  for! 

Mike  Klitgaard,  Ålborg  Menighed. 

Fredag  -  stor  gallafestdag 

Vi  vågnede  (blev  groft  og  brutalt 
vækket  af  vore  onde  ledere,  som  vi 
elsker  meget  højt)  til  en  skyfri  him- 
mel og  solen,  der  skinnede  ind  gen- 
nem vinduerne.  Efter  en  yderst  deli- 
kat, nydelsesrig  morgenmad,  som  vi 
alle  kommer  til  at  savne,  startede  da- 
gen ud  med  nogle  få,  men  gode  og 
åndelige  workshops.  Trods  tunge 
øjenlåg  og  en  hård  kamp  mod  kon- 
sekvensen af  adskillige  søvnløse  næt- 
ter formåede  søster  Pedersen,  søster 
Lunddahl,  bror  Jansen,  Brock  og  Lyk- 
kegaard at  underholde  og  opbygge 


den  trætte  pøbel.  Vi  ved,  det  var  en 
hård  opgave,  men  de  klarede  det 
strålende! 

Efter  en  tiltrængt  pause,  hvor  der 
blev  sovet  i  krogene,  blev  der  spist 
en  ukritisabel  og  spræng-fyldt-af- 
energi  frokost  -  der  også  var  yderst 
tiltrængt.  Inden  firesiden  tog  John 
Hendriksen  scenen  og  gjorde  op- 
mærksom på,  at  alle  mennesker  skal 
dømmes  på  deres  indre  og  ikke  fysi- 
ske og  mentale  handicaps.  Derefter 
tog  bror  Gorts  fra  Det  Centraleuro- 
pæiske Område  over  og  fortalte  om 
det  essentielle  i  træffets  emne:  »Fri- 
hed til  at  vælge,«  med  udgangspunkt 
i  2  Nephi  2:11,  ».. .  Thi  det  er  nød- 
vendigt, at  der  er  modsætning  i  alle 
ting  . . . «  og  at  vi  livet  igennem  må 
træffe  mange  valg  -  togskinnevalg. 

Herefter  spredtes  folk  for  alle  vin- 
de, nogle  valgte  at  gå  en  tur  (til  by- 
ens glade  Super  Best)  og  nyde  det 


uovertrufne  solskin  og  de  lokale  bøl- 
ler, hvorimod  andre  svedte  igennem 
til  de  muntre  toner  af  lancierens 
søde  melodi.  En  hel  tredje  beskæfti- 
gelse opstod,  da  der  i  løbet  af  ugen 
har  været  optræk  til  den  helt  store 
våde  begivenhed  -  flaskerne  blev 
fyldt  og  pigerne  blev  jagtet.  Hvorfor 
synes  puber tetsramte,  unge  præste- 
dømmebærere stadig,  det  er  god 
underholdning  at  pjaske  piger  til? 

Og  så  var  det  nu.  Nu  var  tiden  en- 
delig oprandt,  de  mange  timers  for- 
beredelse tog  deres  begyndelse;  glat- 
tejern, krøllejern,  øjenvippecurlere, 
hårspray  og  make-up  i  lange  baner. 
Det  blev  til  fire  hektiske  timer  for 
deltagerne  af  det  kvindelige  køn, 
mens  mandsvæsnerne  fik  smidt  tøjet 
på  i  de  sidste  ti  kritiske  minutter. 
Hotte  og  flotte.  Som  taget  ud  af  en 
Backstreet  Boys  musikvideo  fra 
starten  af  90'erne. 

»Valg«  af  bordpartnere  foregik,  for 
de  flestes  vedkommende,  ved  at  de 
yndige,  unge  kvinder  trak  et  kavaler- 
navn op  af  en  dertil  beregnet  kasket. 
Nogle  nøjedes  med  bare  én  enkel 
kavaler,  hvorimod  andre  grådigt 
kastede  sig  over  to  til  fire  tilfældigt 


udvalgte.  Og  selvfølgelig  -  intet  er 
bedre  end  stemningen,  de  høje  hæle 
(av!)  og  de  brede  smil,  som  indtråd- 
te i  samme  sekund,  at  blitzen  fra  ka- 
meraet lynede  gennem  natten. 

Inde  i  hallen  var  der  dækket  op  og 
pyntet  op.  Specielt  bemærkelsesvær- 


dige var  de  falske  papvinduer  hængt 
op  på  salens  ribber  suppleret  af  de 
allerydmygste  ledere,  som  denne  af- 
ten måtte  opvarte  og  servere  festens 
middag  -  og  heldigvis  ikke  den  dertil 
lovede  kartoffelmos  og  citronbud- 
ding med  pølser,  men  derimod  okse- 
mørbrad med  kartofler,  sauce  og 
salat.  Efterfølgende  kom  Mike  Klit- 
gaard, som  i  øvrigt  levede  sig  ind  i 
rollen  som  mesterkok,  med  alt  hvad 
dertil  hører  (ternede  bukser,  skjorte 
og  kondisko)  ind  med  Kristus  i  form 
af  en  kage. 

Efter  den  udsøgte  middag  med 
islagkage  (igen  meget  ros  til 
kokken  (e))  var  der  partystemning 
»in  the  house«.  »Love  was  in  the  air« 
(og  har  i  øvrigt  været  det  gennem 
hele  »dametræffet«!) ,  »booties«  blev 
»shaket«  og  der  var  rig  mulighed 
for  flirt  og  ømme  fødder.  Alt  i  alt  en 
dejlig/kanon/festlig  aften,  hvor  alle 
på  individuel  manér  udnyttede  de 
sidste  toner  til  dans. 

Vi  må  erkende  på  baggrund  af 
vor  lange  erfaring  og  ekspertise,  at 
dette  års  Danetræf  har  været  det 
bedste,  vi  hidtil  har  deltaget  i.  Vi  er 
glade  for,  at  lederne  brugte  deres 
frihed  til  at  vælge  at  planlægge  dette 
arrangement.  I  bund  og  grund  er 
frihed  til  at  vælge  frihed  til  at  handle 
i  overensstemmelse  med  sin  sam- 
vittighed (dvs.  ledernes  gode  råd  -  til 
alle  som  skulle  være  i  tvivl:  Lederne 
er  vores  samvittighed).  Vi  er  tak- 
nemmelig for  en  stribe  fantastiske 
danetræfsminder.  ■ 

Amanda  Bernskov  og 
Charlotte  Frederiksen,  Roskilde. 


Foreningen  Dansk  Mormonhistorie 


Dansk  Mormonhistorie  er  en  for- 
ening af  historisk  interesserede, 
der  gennem  medlemskab  af  forenin- 
gen bidrager  til,  at  Kirkens  historie 
i  Danmark  bevares  for  kommende 
generationer. 

Foreningen  blev  stiftet  i  1993. 1 
vedtægterne  udtrykkes  foreningens 
formål  således: 

-  at  bevare  erindringen  om  danske 
mormoners  liv  og  levned, 

-  at  støtte  udgivelsen  af  dansk  mor- 
monbiografi, 

-  at  belyse  Jesu  Kristi  Kirke  af  Sidste 
Dages  Helliges  historie  i  Danmark, 

-  at  støtte  de  danske  staves  histori- 
ske arkiv. 

Der  er  mange,  der  fmder  det  inte- 
ressant at  læse  historiske  beretnin- 
ger og  levnedsskildringer,  men  som 
af  forskellige  årsager  ikke  selv  kan 
deltage  i  den  historiske  forskning. 
Ved  at  blive  medlem  af  Dansk  Mor- 
monhistorie støtter  disse  historisk 
interesserede  den  historiske  forsk- 
ning både  gennem  kontingentbeta- 
ling og  ved  den  interesse,  de  viser 
historien  ved  at  være  medlem  af 
Dansk  Mormonhistorie,  og  de  giver 
forskerne  en  stor  opmuntring  til  at 
fortsætte  arbejdet. 

Kirkens  historie  i  Danmark 

Når  børn  vokser  op  i  Kirken,  eller 
når  voksne  tilslutter  sig  Kirken,  får 
de  gennem  litteratur  eller  undervis- 
ning beretninger  om  Kirkens  histo- 
rie i  USA,  om  forfølgelserne  og  om 


de  tapre  pionerer,  der  drog  over 
sletterne  til  Utah.  I  Liahona  får  vi 
oplysninger  om  Kirkens  udvikling 
til  en  verdensomspændende  kirke 
gennem  de  seneste  årtier.  Men  der 
findes  ikke  mange  informationer 
om  Kirkens  udvikling  i  Danmark, 
og  hvorledes  den  blev  etableret 
her.  Det  er  en  meget  spændende 
historie. 

I  de  første  mange  år  måtte  missi- 
onærerne her  i  Skandinavien  døje 
fængsling,  udvisning  af  landet  og 
overfald  af  voldsmænd.  Møderne 
blev  ofte  forstyrret  af  ballademagere. 
Der  blev  skrevet  bøger  imod  mor- 
monerne, digtet  smædeviser,  og  avi- 
serne fortalte  om  det  frygtelige  liv, 
der  blev  levet  i  Salt  Lake  City  At 
tilslutte  sig  Kirken  kunne  medføre 
mange  ubehageligheder.  Det  var 
»i  gamle  dage«. 

I  nyere  tid  kan  vi  glæde  os  over, 
at  de  fleste  menigheder  kan  holde 
møder  i  egne  kirkebygninger,  hvor 
møderne  foregår  uforstyrret. 

Men  så  sent  som  i  1950'erne  måtte 
mange  grene  leje  sig  ind  på  hoteller 
og  lignende  steder  for  at  holde  mø- 
der. Først  måtte  man  tømme  aske- 
bægre og  lufte  godt  ud  i  lokalerne 
for  at  få  ølstank  og  røg  ud,  og  man 
kunne  risikere,  at  klaveret  blev  hentet 
midt  under  nadvermødet,  der  den- 
gang blev  afholdt  søndag  aften,  for 
nu  skulle  det  bruges  i  danselokalet. 

På  den  tid  holdt  man  møderne  for 
Hjælpeforeningen  og  Præstedømmet 


tirsdag  aften.  Det  skete  ofte  i  private 
hjem.  Mange  af  os  husker  endnu,  at 
man  i  Nordsjællands  Gren  rensede 
og  ombyggede  et  gammelt  hønse- 
hus, så  det  kunne  bruges  til  at  holde 
møder  for  Præstedømmet,  mens 
Hjælpeforeningen  havde  møde  i 
hjemmets  stue. 

Når  vi  kender  den  historiske  ud- 
vikling, kan  vi  i  højere  grad  glæde  os 
over  de  gode  forhold,  vi  har  i  dag. 
Men  der  skal  være  nogen,  der  beva- 
rer historien,  skriver  og  fortæller  om 
den,  og  derfor  blev  Dansk  Mormon- 
historie oprettet,  så  vore  børn  og 
nye  medlemmer  også  kan  påskønne 
de  gode  betingelser,  vi  har  i  dag. 

Lokaler  og  materialer 

Dansk  Mormonhistorie  har  fået 
stillet  et  kælderlokale  i  kirkebygnin- 
gen på  Maglegårds  Allé  i  Søborg  til 
rådighed.  Her  har  vi  oprettet  et  arkiv, 
hvor  vi  samler  bøger  og  dokumen- 
ter, der  vedrører  Kirken  og  primært 
Kirkens  historie  i  Danmark. 

Arkivet  består  af  to  hovedområ- 
der: Københavns  Stavs  arkiv  og 
Dansk  Mormonhistories  arkiv.  Her  er 
dokumenter,  referater  og  rapporter 
vedrørende  staven  siden  dens  opret- 
telse i  1974  tillige  med  materiale  ind- 
samlet af  Dansk  Mormonhistorie, 
eksempelvis  gamle  avisudklip  om 
mormonerne,  film  og  filmstrip  an- 
vendt i  Kirken,  levnedsbeskrivelser 
og  hundredvis  af  fotos. 

Samlingen  af  fotos  omfatter  flere 
hundrede  både  gamle  og  nye,  og  vi 
modtager  fortsat  gerne  fotos  fra  kon- 
ferencer, stævner  og  andre  begiven- 

heder.  Også  fotos  af  biskopråd  og 
præsidentskaber  er  meget  velkom- 
ne. For  nogle  år  siden  købte  vi  ca. 
500  portrætter  af  mormoner  fra  Aal- 
borg-egnen taget  af  fotografen  Tøn- 
nies  i  årene  ca.  1870-1890.  Sidste  år 
foretog  vi  selv  fotografering  af  alle 
kirkebygninger  i  Danmark.  Sådanne 
fotos  findes  ikke  samlet  noget  andet 
sted. 

Arkivets  bogsamling  er  helt  unik. 
Vi  prøver  at  anskaffe  alle  danske  bø- 
ger, hæfter  og  aviser  siden  1850,  der 
omtaler  Kirken  eller  dets  medlem- 
mer. Også  publikationer  udgivet  af 
Kirken  indgår  i  samlingen.  Her  er 
Skandinaviens  Stjerne  fra  første  ud- 
givelse i  1851  helt  op  til  i  dag,  hvor 
den  hedder  Liahona.  For  100  år  si- 
den var  der  en  anden  Liahona  -.  »Lia- 
hona,  the  Elders' Journal«,  som  også 
er  på  arkivet  tillige  med  The  Instruc- 
tor,  Millennial  Star,  The  Improve- 
ment  Era  lige  fra  første  årgang,  og 
mange  andre. 

Vi  har  også  ti  årgange  af  Deseret 
Weekly,  Kirkens  officielle  avis,  fra  de 
spændende  år  1888  til  1898.  Det  var  i 
den  periode,  polygamiet  blev  ophæ- 
vet. Hvis  man  vil  vide,  hvad  der  blev 


skrevet  i  avisen  i  Nauvoo  i  de  vanske- 
lige år  1843-1844,  så  kan  man  kom- 
me og  læse  disse  to  årgange  af 
Times  and  Seasons,  Kirkens  avis 
udgivet  i  Nauvoo. 

Desuden  er  her  et  stort  antal  af 
Kirkens  lektiehefter.  Også  flere  udga- 
ver af  den  danske  Bibel  og  den  en- 
gelske King  James  Bibel  tillige  med 
mange  andre  religiøse  bøger  på 
dansk  og  engelsk.  Hvis  man  ønsker 
at  studere  et  bestemt  emne,  er  der 
gode  muligheder  for  at  gøre  det  på 
dette  arkiv. 

Fra  januar  2006  vil  arkivet  være 
åbent  for  alle  interesserede.  Besø- 
gende skal  blot  i  forvejen  ringe  til 
undertegnede  og  aftale  tid  for 
besøget. 

Nyt  til  samlingen 

Vi  modtager  gerne  levnedsskil- 
dringer fra  nulevende  kirkemedlem- 
mer, der  har  skrevet  deres  egen  livs- 
historie eller  har  skrevet  om  oplevel- 
ser i  Kirken.  Enhver  er  velkommen  til 
at  sende  os  et  portrætbillede  af  sig 
selv  med  oplysninger  om  personlige 
data  og  om  medlemskab  af  Kirken. 
Vi  vil  også  gerne  have  fotos,  der  for- 


tæller om  begivenheder  i  Kirken.  Vi 
håber  at  få  indsamlet  flere  oplysnin- 

o 

ger  og  fotos  om  Århus  Stavs  opret- 
telse og  virke  igennem  nu  snart  25 
år.  Hvis  nogen  har  skrevet  oplevelser 
i  forbindelse  med  templets  etable- 
ring, vil  vi  gerne  have  en  kopi. 

Dansk  Mormonhistorie  har  udgi- 
vet en  række  årbøger  indeholdende 
artikler  om  Kirkens  historie  i  Dan- 
mark, gamle  missionærdagbøger  og 
biografier.  De  er  blevet  udsendt  gra- 
tis til  foreningens  medlemmer.  For 
øjeblikket  arbejder  vi  på  at  udgive 
dette  års  årbog  samt  en  bog  med  de 
omtalte  portrætfotos  fra  fotografen 
Tønnies.  Endvidere  vil  vi  udgive  en 
cd-rom  fyldt  med  gamle  og  nyere 
fotos,  så  foreningens  medlemmer 
kan  få  deres  egen  fotosamling  om 
Kirken. 

Der  ligger  mange  timers  arbejde  i 
at  søge  oplysninger  om  Kirken  på  de 
offentlige  arkiver,  skrive  historien, 
indsamle  og  registrere  fotos  m.m., 
og  vi  indbyder  enhver  til  at  være 
med  i  dette  arbejde.  Vi  indbyder 
også  enhver  til  at  blive  medlem  af 
Dansk  Mormonhistorie  for  støtte  ar- 
bejdet med  at  bevare  Kirkens  histo- 
rie i  Danmark.  Som  medlem  af  for- 
eningen får  man  tilsendt  de  publika- 
tioner, som  udgives  af  foreningen. 
I  næsten  enhver  menighed  har 
Dansk  Mormonhistorie  en  repræsen- 
tant, som  kan  give  yderligere  oplys- 
ninger om  foreningen.  Desuden  kan 
undertegnede  kontaktes.  ■ 

Henning  K  Frederiksen, 
Roskilde  Menighed. 


